MLDataScientist/Wikipedia-uzbek-2024-05-01 huggingface dataset:
Muhammad Ochil

Muhammad Ochil (1953-yil 24-avgust Qashqadaryo viloyati, Yakkabogʻ tumani, Sovuqbuloq qishlogʻi) — oʻzbek  adabiyotining isteʼdodli yozuvchisi.

Tarjimai holi 
Muhammad Ochil 1953-yil 24-avgust kuni Qashqadaryo viloyati, Yakkabogʻ tumani Sovuqbuloq qishlogʻida xizmatchi oilasida dunyoga kelgan. 1978-yilda Oʻzbekiston Milliy universitetining biologiya-tuproqshunoslik fakultetida tahsil olgan. Uning ijodga boʻlgan ishtiyoqi talabalik davridan boshlab shakllangan. 1978-yilda uning birdaniga ikkita hikoyasi nufuzli nashrlar, „Sharq yulduzi“  va „Mushtum“ jurnallarida chop etilgan. Yil oxirida „Sharq yulduzi“da berilgan hikoyasi bu jurnal bosh muharriri xalq yozuvchisi Mirmuhsinning tavsiyasi bilan qoʻshni Tojikistonning adabiy nashri — „Sadoi sharq“ jurnalida tojik tilida nashr etildi.

Faoliyati 
Muhammad Ochil 1981-yildan „Qashqadaryo haqiqati“ gazetasida adabiy xodim, boʻlim mudiri sifatida faoliyat yuritdi. 1983-yildan Oʻzbekiston Yozuvchilar uyushmasi viloyat boʻlimiga ishga kirdi. 1982—1984-yillarda uyushma viloyat boʻlimida adabiy maslahatchi, 1984—2001-yillarda bu boʻlinmaning viloyat boʻlimi masʼul kotibi lavozimida faoliyat olib bordi.

Asarlari 
Muhammad Ochilning dastlab „Hajv guldastasi“ (1980), „Qulluq“ (1981) deb nomlangan ilk hajviy toʻplamlari chop etildi. Shundan soʻng muallifning „Nishonga tekkan oʻq“, „Shayton operatsiyasi“, „Bermurd uchburchagi“ , „Shapaloq“, „Shayton shotirlari“, „Arvoh ovi“, „Qalam ahli qahqahasi“ nomli oʻndan ortiq hajviy-yumoristik asarlari birin ketin dunyo yuzini koʻrdi. 
Uning asarlari haqida oʻzbekiston Qahramoni Abdulla Oripov shunday degan: „Men Muhammad Ochilning ijodini anchadan beri kuzatib kelayotganim uchun bemalol hajvda iqtidorli va qobiliyatli yozuvchilardan deb ayta olaman. „Adabiyot va sanʼat“, „Kitob dunyosi“ haftanoma gazetalari, „Sharq yulduzi“, „Yoshlik“ jurnallarida adibning yozganlarini oʻqib huzurlanaman“.

Manbalar 

Qashqadaryoda tugʻilganlar
Qashqadaryoda vafot etganlar
Murchbobo jome masjidi

Murchbobo jome masjidi — Surxondaryo viloyati termiz shahrida joylashgan jome masjid. 
Masjid 1930-yillarda Imom Aliboy boshchiligida xalq bilan birga qurilgan. Bu masjid nomi yangi qurilayotgan masjid atrofida o'sgan murch giyohi bilan bog'liq bo'lib, masjidga murch nomini berilishiga sabab bo'lgan shaxs Sayyid Abduvali Samarqandiy Al Mulakkib murch boboi hisoblanadi. Bu shaxs asli Samarqandlik, haj amalini bajargani Termiz orqali o'tadi. Haj amalini ado etib Balx shahri orqali ortiga qaytayotganida o'zi bilan murch oladi. Termiz shahri bu paytda to'qayzor bio'lgan Samarqandiy Termiz shahriga yetganida qaroqchilarga duch keladi qaroqchilar bu insonni shahid qilishadi. Keyinchalik qabr ustiga maqbara qurdiriladi va qabr ustidan Samarqandiy o'zi bilan olgan murch unib chiqadi.

1975-yilda 1989-yilgacha masjid hashar yo'li bilan bosqichma bosqich ta'mirlangan. 1989-yilda masjid to'liq qayta ta;mirlanib kengaytirilgan. 
1998-yil 31-iyulda Much bobo jome masjidi Adliya boshqarmasida yana bir bor ro'yhatdan o'tgan. 2005-yilda Murch bobo jome masjidi gumbazi qurilgan. 2009-yilda Murch bobo jome masjidining ayvon qismida ta'mirlsh ishlari amalga oshirilgan. 2003-yildan to bugungi kunga qadar Murch bobo jome masjidida Imom hatib lavozimini Choriyev Nizomiddin Toshbolta xoji o'g'li egallab turibdi. Murch bobo jome masjidida 2000 nafar musulmon bir vaqtning o'zida ibodat bilan shug'ullanishlari mumkin. Masjidga juma ibodatini amalga oshirish uchun 1500-1800 nafar musulmon tashrif buyursa, hayit bayramlarida bu son 2500-3000 nafargacha yetadi.

Manbalar
Chinor jome masjidi(Oltinsoy tumani)

Chinor jome masjidi — Surxondaryo viloyati Oltinsoy tumani Chinor mahallasida joylashgan jome masjid.
Salom Farmandeh

Articles with hAudio microformats
„Salom Farmondeh“ (, Salom Yo Mahdiy nomi bilan ham tanilgan, general Sulaymoniy va Imom Mahdiy haqidagi eronlik rassom Abuzar Ruhiy tomonidan yaratilgan forscha qoʻshiq boʻlib, asosan butun dunyo boʻylab yoshlar tomonidan katta guruhlarda ijro etiladi.

Pop janridagi nisbatan uzun xor boʻlgan qoʻshiq 2022-yil mart oyida Yangi Fors yili oldidan (Farvardin 1401) ijtimoiy tarmoqlarda chiqarildi va keyinchalik 2022-yil aprel va may oylarida eʼtiborni tortdi. Bu qoʻshiq yangi avlodning Islom inqilobi va uning mafkurasini qoʻllab-quvvatlashga qoʻshgan hissasiga qaratilgan boʻlib koʻrinadi. tashkilotlar maktab oʻquvchilarini katta guruhlarda qoʻshiq xorlarini shakllantirishga safarbar qilishda faol boʻlib, Ozodiy Stadionida eng kattasini namoyish etishdi.

Cast 

„Salom Farmondeh“ qoʻshigʻini kuylagan qoʻshiqchi Abuzar Ruhiy boʻlib, uni ilk bor Gilan IRIB telekanalida ijro etgan, klipi 2022-yil mart oyida efirga uzatilgan. Musiqiy video Jamkaron masjidida yozib olingan, rejissyor Mehroneh Behnahad va prodyuseri Mahyar Tolebiy. Qoʻshiq muallifi Mahdi Bani Hoshemi hisoblanadi.

Ozodiy stadionidagi ommaviy chiqish 

2022-yil 26-may kuni Gʻarbiy Tehron va uning atrofidagi „Ozodiy Stadioni“ va sport majmuasida katta yigʻilish boʻlib oʻtdi. U yerda oʻn minglab odamlar oʻz farzandlari bilan birga professional sanʼatkorlar tomonidan jonli ravishda tashkil etilgan xorda qoʻshiqni ijro etishdi. Davlat ommaviy axborot vositalari sport majmuasiga yigʻilganlar soni 100 000 kishini tashkil etgani haqida xabar berishdi.

Boshqa joylarda qoʻshiq aytish 
Butun dunyoda bu qoʻshiq „Salom Yo Mahdi“ nomi bilan tanilgan. Axborot agentliklari va ijtimoiy tarmoqlarda chop etilgan kontentga koʻra, qoʻshiq Erondan tashqari boshqa koʻplab mamlakatlarda ham aytilgan.

Qoʻshiq koʻplab tillarga, jumladan ispan, fransuz, arab, urdu,  ozarbayjon, pushtu, kurd, malay va suahili tillariga tarjima qilingan.

Manbalar 

Eronda ommaviy tashviqot
Bolalar musiqasi
Miyon Abdusaid jome masjidi

Miyon Abdusaid jome masjidi — Surxondaryo viloyati Oltinsoy tumanida joylashgan jome masjid.

Manbalar
Sayyid Muhammad Shayx Attor Vali jome masjidi

Sayyid Muhammad Shayx Attor Vali jome masjidi — Surxondaryo viloyati Denov tumanida joylashgan jome masjid

Manbalar
Navo jome masjidi

Navo jome masjidi — Qashqadaryo viloyati Qarshi shahrida joylashgan jome masjid.

Manbalar
ICar 03

iCar 03 — Chery avtomobilsozlik kompaniyasi tomonidan ishlab chiqariluvchi avtomobil. Avtomobil ilk bor Chendu avtosalonida taqdim etilgan.

Tarixi 

2023-yilning aprel oyida Shanxay avtosalonida Chery oʻzining yangi ICAR subbrendini va birinchi model — ICAR 03 ixcham elektr yoʻltanlamasini namoyish qilindi. Ammo koʻrgazmaga ushbu avtomobilni konseptkar sifatida olib kelishdi. Keyinchalik elektromobilning seriyali versiyasi namoyish etiladi.

Avtomobil logotipidagi „i“ harfi ustida Guanchjou sanʼat Akademiyasining bosh dizayneri Tsao Tsyue ishlagan. Shuningdek u 2022-yilgi qishki Olimpiya oʻyinlarining talismanlari muallifi hamdir. Avtomobil yukxonasi juda kichik boʻlgani sababli beshinchi eshikda qoʻshimcha quti oʻrnatilgan.

Texnik koʻrsatkichlar 

Avtomobilning umumiy uzunligi 4200 mm, kengligi 1830 mm, balandligi 1700 mm va gʻildirak bazasi 2700 mm ni tashkil qiladi. Kuzovi poʻlat va alyuminiydan tayyorlangan, qoʻshimcha haq evaziga suriluvchi seksiyali panoramali tom oʻrnatib berilishi mumkin. Old va orqa podveskalari oʻzaro bir-biridan mustaqil. Gʻildiraklar oʻlchami 19 dyuymni tashkil qiladi.

Chery iCar 03 elektr stantsiyasi elektron boshqariladigan gʻildiraklari toʻliq tortuvchi 185 ot kuchiga ega dvigatel va CATL batareyasidan iborat. ICar 03 ning maksimal tezligi soatiga 150 km/s, batareyasining harakatlanish zaxirasi 500 km ga yetishi mumkin. Bundan tashqari, shuni taʼkidlash kerakki, avtomobil masofani oshirish uchun tomida oʻrnatilgan quyosh panellari bilan jihozlangan.

Interyeri 

ICar 03 Markaziy konsoli yumshoq qoplama bilan qoplangan, markazda katta ekran joylashgan, asboblar panelida tugmalar yoʻq, barcha boshqaruv ekrandan va ruldagi tugmalar yordamida amalga oshiriladi.

Galireya

Yana qarang 
 Xitoyning avtomobil ishlab chiqaruvchilari roʻyxati

Manbalar 

Xitoy avtomobillari
Gabondagi harbiy toʻntarish (2023)

Gabondagi harbiy toʻntarish — Gabonda 2023-yilning avgust oyi oxirlarida harbiylar tomonidan uyushtirilgan davlat toʻntarishi. Toʻntarish oqibatida davlat boshqaruvi harbiylar va politsiyachilar qoʻliga oʻtgan.

2023-yilning 30-avgust sanasida Gabon armiyasining bir guruh ofitserlari tomonidan harbiy toʻntarish uyushtirildi. Ular Gabon televideniyesining „Gabon24“ kanali orqali chiqish qilib, mamlakat boshqaruvi harbiylar qoʻlida ekanini eʼlon qilishgan. Ushbu toʻntarishga 2023-yil Gabonda oʻtkazilgan prezidentlik saylovi sabab boʻlgan, harbiylar bu saylov natijasidan norozi boʻlishgan. Efirga chiqqan harbiylar bunday davlat tuzumiga chek qoʻyishlarini maʼlum qilishgan. Saylov natijalari bekor qilingan.

Sabablari 
2023-yilning avgust oyida Gabonda navbatdagi prezident saylovi boʻlib oʻtdi. Saylovda mamlakatni 14 yildan beri boshqarib kelgan Ali Bongo Ondimba gʻalaba qozondi. U mamlakatni 1967-yildan beri boshqargan sobiq prezident Umar Bongo Ondimbaning oʻgʻli. 2023-yilgi prezidentlik saylovi kuzatuvchilarsiz oʻtdi, bundan tashqari saylov vaqtida mamlakatda internet uzib qoʻyildi.

Voqealar rivoji 
2023-yilning 30-avgust tongida Gabon poytaxti Librevilda otishma ovozlari eshitilgan.

Qoʻzgʻolonchilar orasida respblika gvardiyasi aʼzolari, prezidentning pretoriya gvardiyasi aʼzolari, Gabon armiyasi harbiy xizmatchilari va politsiya zobitlari boʻlgan.

Grinvich vaqti boʻyicha soat 5:00 atrofida qoʻzgʻolonchilar televideniye orqali davlat chegaralari nomaʼlum muddatga yopilishini va komendantlik soati oʻrnatilishini eʼlon qilishdi. Yuqori martabali harbiy ofitserlar saylov natijasidan norozi ekanliklarini bildirishdi. Ular televideniye orqali Gabon xalqiga mamlakatni himoya qiluvchi kuchlar ular bilan ekanini hamda Senat, Milliy kengash, Konstitutsion sud va saylov komissiyasi tarqatib yuborilishini eʼlon qilishdi. Shuningdek, internet aloqasi uzildi.

Mamlakatning Librevildagi asosiy porti ham nomaʼlum muddatga oʻz ishini toʻxtatdi.

Grinvich boʻyicha soat 11:00 atrofida AFP agentligi prezident Ali Bongo Ondimba uy qamogʻida saqlanayotgani haqida xabar tarqatdi.

Harbiy xunta vakili 2023-yil 4-sentyabrda Bris Oligi muvaqqat prezident sifatida qasamyod qabul qilishini eʼlon qildi.

Yana qarang 
 Nigerdagi davlat toʻntarishi
 Syerra-Leonedagi davlat to‘ntarishi rejasi

Manbalar 

30-avgust voqealari
Aralovul jome masjidi

Aralovul jome masjidi— Qashqadaryo viloyati Qarshi shahrida joylashgan jome masjid.

Manbalar 

Qarshi masjidlari
Syerra-Leonedagi davlat to‘ntarishi rejasi (2023)

2023-yilning 1-avgustida Syerra-Leone hukumati 7—10-avgust kunlari Syerra-Leoneda Julius Maada Bio hukumatiga qarshi davlat toʻntarishini rejalashtirganlikda gumonlab noma’lum sondagi askarlar va tinch aholini hibsga oldi. Politsiya aniq „toʻntarish“ atamasini ishlatmagan boʻlsa-da, erishilgan tinchlik va demokratik taraqqiyotni mustahkamlash boʻyicha olib borilayotgan sa’y-harakatlarga qaramay, muayyan shaxslar millat totuvligi va osoyishtaligini buzishga qaratilgan harakatlarda davom etayotganidan xavotir bildirdi. 10-avgust kuni politsiya 19 kishini, jumladan Syerra-Leone Respublikasi Qurolli kuchlarining oʻn toʻrt nafar xizmatchisini, Syerra-Leone politsiyasining ikki zobitini, politsiyaning iste’fodagi bosh rahbari va yana ikki kishini hibsga olganini tasdiqladi. Ularning barchasi „davlat toʻntarishi“ jinoyatida ayblangan. Bundan tashqari, besh nafar harbiy va uch nafar politsiyachiga tintuv va qoʻlga olish uchun order berildi.

Hibsga olingan isteʼfodagi bosh boshqaruvchi Muhammad Yetey Turay 5—6-avgust kunlari Liberiyada Syerra-Leone hukumati talabi bilan ushlangan.

Hukumat hibsga olinganlarning ismlarini ochiq aytmagani Bio hukumati tanqidchilarining hech qanday fitna yoʻqligi va bu oʻtgan saylovlarda saylov natijalarini rad etgan muxolifatni repressiya qilish uchun bahona, degan xulosaga kelishiga sabab boʻldi.

Yana qarang 

 Nigerdagi davlat toʻntarishi
 Gabondagi harbiy toʻntarish

Manbalar 

Syerra-Leoneda 2023-yil
Qoʻzgʻolonlar
Syerra-Leoneda rejalashtirilgan davlat toʻntarishlari
Tosh jome masjidi

Tosh jome masjidi — Qashqadaryo viloyati Chiroqchi tumanida joylashgan jome masjid

Manbalar
Prezident maktabi (Jizzax)

Jizzax shahridagi Prezident maktabi („Prezident taʼlim muassasalari agentligi“ saytida Jizzax shahridagi Prezident maktabi) — 2021-yil 15-noyabr kuni Jizzax shahrida ochilgan zamonaviy taʼlim muassasasi. Maktabda darslar STEAM yoʻnalishiga oid oʻquv qoʻllanma va darsliklar orqali olib boriladi. Maktabga Yangi Zelandiya, Hindiston, Pokiston, Xorvatiya, Filippin va Shotlandiya kabi xorijiy davlatlardan mutaxassislar jalb qilingan. Ular bilan birga 23 nafar mahalliy oʻqituvchilar faoliyat yuritadi. Prezident maktablari uchun kirish imtihonlari Cambridge universitetining Cambridge Assessment International Education imtihon kengashi tomonidan oʻtkaziladi.

Ochilish tarixi
Jizzax shahridagi ushbu oʻquv muassasasi rasman 2021-yil 15-noyabrda ochilgan. Ochilish marosimida viloyat hokimligi masʼullari, sektor rahbarlari, Vazirlar Mahkamasi huzuridagi Prezident, ijod va ixtisoslashtirilgan maktablarni rivojlantirish agentligi direktori Hilola Umarova, Oliy Majlis Senati aʼzolari va mexnat faxriylari qatnashgan. Oʻquv kompleksi qurilishi uchun davlat byudjetidan 70 milliard 700 million soʻm sarflangan. Kompleks tarkibida 168 oʻrinli oʻquv binosi, shuncha oʻrinli yotoqxona, 120 oʻrinli oshxona, sport zali, bosseyn va 10.000ga yaqin kitobni oʻzida jamlagan kutubxona mavjud. Maktab bitiruvchilari shahodatnoma, attestat, shuning bilan birga xalqaro darajadagi dastur diplomiga ega boʻlishi mumkin.

Qulayliklar 
Maktab oʻquvchilari 5 mahal ovqat, bepul maktab formasi va bepul yotoqxona bilan taʼminlanadi. Oʻquvchilar darsdan boʻsh paytida kompyuterda ishlashlari uchun zarur shart sharoitlar yaratilgan. Sinfxonalar smart doskalar bilan jihozlangan. Barcha turdagi sport anjomlariga ega sport zali, basketbol va futbol maydonchalari ham mavjud.

Manbalar

Prezident maktablari
Oʻzbekistondagi prezident maktablari
Jizzax viloyati oʻquv yurtlari
Prezident maktabi (Guliston)

Guliston shahridagi Prezident maktabi — 2021-yil 20-noyabr kuni Guliston shahrida ochilgan zamonaviy taʼlim muassasasi. Maktabda darslar STEAM yoʻnalishiga oid oʻquv qoʻllanma va darsliklar orqali olib boriladi. Maktabga xorijiy davlatlardan 7 nafar mutaxassis jalb qilingan. Ular bilan birga 23 nafar mahalliy oʻqituvchilar faoliyat yuritadi. Boshqa manbada Gulistondagi Prezident maktabida 11 nafar xorijlik va 21 nafar mahalliy pedagoglar faoliyat olib borishi qayd etilgan. Prezident maktablari uchun kirish imtihonlari Cambridge universitetining Cambridge Assessment International Education imtihon kengashi tomonidan oʻtkaziladi.

Ochilish tarixi
Guliston shahridagi ushbu oʻquv muassasasi rasman 2021-yil 20-noyabrda ochilgan. Ochilish marosimida Sirdaryo viloyati hokimi — G‘ofurjon Mirzayev, jamoatchilik vakillari, nuroniylar, oʻquvchilarning ota-onalari va OAV xodimlari ishtirok etgan. Maktab qurilishi uchun 2 gektar yer maydoni ajratilgan. Loyihaning umumiy qimati 84 milliard soʻm. Qurilish ishlari „Discover Invest“ kompaniyasi tomonidan olib borilgan. Kompleks tarkibida 168 oʻrinli oʻquv binosi, shuncha oʻrinli yotoqxona, oshxona, sport zali, bosseyn, badiiy va oʻquv adabiyotlarini oʻzida jamlagan kutubxona mavjud. Maktab bitiruvchilari shahodatnoma, attestat, shuning bilan birga xalqaro darajadagi dastur diplomiga ega boʻlishi mumkin.

Qulayliklar 
Maktab oʻquvchilari 5 mahal ovqat, bepul maktab formasi va bepul yotoqxona bilan taʼminlanadi. Oʻquvchilar darsdan boʻsh paytida kompyuterda ishlashlari uchun zarur shart sharoitlar yaratilgan. Sinfxonalar smart doskalar bilan jihozlangan. Barcha turdagi sport anjomlariga ega sport zali, basketbol va futbol maydonchalari ham mavjud.

Manbalar

Prezident maktablari
Oʻzbekistondagi prezident maktablari
Sirdaryo viloyatida oʻquv yurtlari
Prezident maktabi (Samarqand)

Samarqand shahridagi Prezident maktabi — 2021-yil 18-oktabr kuni Samarqand shahrida ochilgan zamonaviy taʼlim muassasasi. Maktabda darslar STEAM yoʻnalishiga oid oʻquv qoʻllanma va darsliklar orqali olib boriladi. Maktabga xorijiy davlatlardan 11 nafar mutaxassis jalb qilingan. Ular bilan birga 22 nafar mahalliy oʻqituvchilar faoliyat yuritadi. Prezident maktablari uchun kirish imtihonlari Cambridge universitetining Cambridge Assessment International Education imtihon kengashi tomonidan oʻtkaziladi.

Ochilish tarixi 
Samarqand shahridagi Prezident maktabi 169 o‘ringa mo‘ljallangan. Maktabda barcha sharoitlarga ega mehmonxona, gimnastika va sport zallari, suv havzasi, oshxona va dars tayyorlash xonalari mavjud. Bundan tashqari 2 qavatli kompleks tarkibida  4 ta laboratoriya, 17 ta auditoriya 240 ta zamonaviy interfaol qurilmalar bor. Loyihaning umumiy qimati 73 milliard 725 million soʻm. Ochilish marosimida Samarqand viloyati hokimi Erkinjon Turdimov va Vazirlar Mahkamasi huzuridagi Prezident, ijod va ixtisoslashtirilgan maktablarni rivojlantirish agentligi direktori Hilola Umarova qatnashgan. Maktab bitiruvchilari shahodatnoma, attestat, shuning bilan birga xalqaro darajadagi dastur diplomiga ega boʻlishi mumkin.

Qulayliklar 
Maktab oʻquvchilari 5 mahal ovqat, bepul maktab formasi va bepul yotoqxona bilan taʼminlanadi. Oʻquvchilar darsdan boʻsh paytida kompyuterda ishlashlari uchun zarur shart sharoitlar yaratilgan. Sinfxonalar smart doskalar bilan jihozlangan. Barcha turdagi sport anjomlariga ega sport zali, basketbol va futbol maydonchalari ham mavjud.

Manbalar

Prezident maktablari
Oʻzbekistondagi prezident maktablari
Samarqand viloyati oʻquv yurtlari
Flyura Bulatova

Flyura Asqarovna Abbate-Bulatova (1963-yil 9-sentyabr, Samarqand, SSSR) — sovet va italiyalik sportchi, stol tennischisi, olti karra Yevropa chempioni (yakkalik, juftlik va jamoaviy bahslarda), olti karra SSSR chempioni, Yevro TOP-12 turniri gʻolibi. 1986, 1988-yillarda SSSR xalqaro toifadagi sport ustasi.

Biografiyasi 
Flyuraning birinchi ustozi toshkentlik murabbiy Mixail Borisovich Shmukler boʻlgan.

Olti karra SSSR chempioni, SSSR chempionatlarida turli nomdagi 15 ta medal sohibasi hisoblanadi.

Olti karra Yevropa chempioni, Yevropa chempionatlarida turli nomdagi 10 ta medalini qoʻlga kiritgan.

U ikkita yozgi Olimpiya oʻyinlarida ishtirok etgan — 1988-yilda SSSR terma jamoasi tarkibida va 1996-yilda Italiya terma jamoasi tarkibida. 1988-yilgi Olimpiada oʻyinlarining yakkalik bahslarida sportchi oʻz kichik guruhidagi barcha beshta uchrashuvda gʻalaba qozongan, 1/8 finalda u gonkonglik Mok Ka Shani 3:2 hisobida magʻlub etgan, ammo 1/4 finalda Flyura boʻlajak xitoylik chempion Chen Jingga 0-3 (4 −21, 11-21, 2-21) imkoniyatni boy bergan. Juftlik bahslarida Bulatova Yelena Kovtun bilan birga 1/4 finalda yaponiyalik juftlikka yutqazgan. 1996-yilgi Olimpiada oʻyinlarida yakkalik bahslarida qatnashib, guruh bosqichida ikkita oʻyinda gʻalaba qozongan. Keyingisida guruhdan chiqish vazifasini uddalay olmagan.

Flyura 1988-yilda SSSR terma jamoasi murabbiylar shtabining baʼzi vakillari bilan kelishmovchilik tufayli SSSR terma jamoasida oʻynashni toʻxtatgan.

1994—1996-yillarda Italiya terma jamoasi tarkbida oʻynagan.

1997-yilda Flyura oʻzining sobiq murabbiyi, rossiyalik stol tennischisi Stanislav Gomozkovga turmushga chiqgan. Hozirda Italiyada yashaydi.

Oʻyin uslubi 
Flyura Bulatova oʻng qoʻlda va himoyaviy baxslarda juda kuchli hisoblanadi.

Manbalar 

1963-yilda tugʻilganlar
7-sentyabrda tugʻilganlar
Yashayotgan insonlar
Samarqandda tugʻilganlar
Samarqand viloyati kishilari
Oʻzbekistonlik ayol stol tennischilari
Abdurahmon Sa’diy

Abdrahmon Saʼdiy (1889-yil 27-mart Ufa — 1956-yil 6-noyabr Samarqand) taniqli sharqshunos olim, tatar va oʻzbek adabiyoti tarixi boʻyicha mutaxassis.

Biografiyasi 
1889-yilda Ufa viloyati (hozirgi Boshqirdiston Respublikasining Salavatskiy tumani) Zlatoust tumanidagi Taymiy-Taymeyevo tatar qishlogʻida tugʻilgan. Troitsk madrasasida tahsil olgan, 1908-yilda Istanbul universitetining filologiya fakultetiga oʻqishga kirgan. Qaytgandan keyin bir necha yil Aqtoʻbe va Olmaota maktablarida oʻqituvchi boʻlib ishlagan. 1913-yildan boshlab muallim jandarmeriya nazorati ostida boʻlib, 1914-yilda Turkistonni tark etishga majbur boʻlgan.

A.Saʼdiy Yekaterinburgga koʻchib oʻtgan va dars berishda davom etgan. Shu bilan birga, u tatar adabiyotining turli masalalarini oʻrganishni boshlaydi va Orenburgdagi „Shura“ jurnalida chop etilgan bir nechta maqolalar yozadi.

1921-yildan Turkiston davlat universiteti va boshqa oʻquv yurtlarida ishlash orqali Oʻrta Osiyoga koʻchib oʻtgan. Shu yillarda u tatar adabiy tanqidiga oid koʻplab maqolalar yozgan, mahalliy va Qozon nashrlarida chop ettirgan. Bunday qimmatli mutaxassisni yoʻqotishni istamagan Galimjon Ibrohimov 1925-yilda uni Qozonga chaqirib, avval Tatar kommunistik universitetiga, soʻngra Sharq pedagogika institutiga ishga joylashtirgan. Aynan shu davrda Abdraxmon Saʼdiy oʻzining eng yaxshi adabiy asarlarini yozgan, kitoblari birin-ketin nashr etilgan. Ammo 1930-yilda hammasini tashlab, yana Oʻrta Osiyoga joʻnab ketadi va butun umrini oʻzbek adabiyoti tarixini oʻrganishga bagʻishlaydi.

Publistik  ishlari

- Abdraxman Saadi, Istoriya tatarskoy literaturi (na tatarskom yaz.), Kazan, 1926

- Rabochaya kniga po rodnomu yaziku / sost. G. Davletshin, G. Sagdi, X. Xusni i dr. — Ufa: Bashkniga, 1929. — 53 s. (bashk. yaz.)

Manbalar 

Samarqandda vafot etganlar
1956-yilda vafot etganlar
6-noyabrda vafot etganlar
1889-yilda tugʻilganlar
27-martda tugʻilganlar
Mehnat Qizil Bayroq ordeni sohiblari
Filologiya fanlari doktorlari
Priyatnov Dmitriy

Dmitriy Stanislavovich Priyatnov (1978-yil 27-iyulda tugʻilgan, Xovos Sirdaryo) — rossiyalik siyosatchi, Federatsiya Soveti aʼzosi (2019-yilda).

Biografiyasi 
1978-yil 27-iyulda Oʻzbekistonning Sirdaryo viloyati Xovos qishlogʻida tugʻilgan. Uzoq Sharq davlat aloqa universitetini tamomlagan. U LocoTech-Service MChJning Uzoq Sharq filialida Komsomolsk-na-Amurdagi Amurskoye xizmat koʻrsatish lokomotiv deposi boshligʻining oʻrinbosari sifatida ishlagan.

2019-yil 8-sentabrdagi saylov natijalariga koʻra, u Liberal-demokratik partiyadan Xabarovsk oʻlkasi Qonunchilik Dumasiga saylangan. 2019-yil 23-oktyabrda 32 ta ustun ovoz bilan u Federatsiya Soveti aʼzosi — mintaqadagi davlat hokimiyatining qonun chiqaruvchi organi vakili etib saylangan. Viloyat saylov komissiyasi saytida maʼlum qilinishicha, D. S. Priyatnov Rossiya Federatsiyasi Jinoyat kodeksining 327-moddasi 1-qismi „Qalbaki hujjatlar, davlat mukofotlari, shtamplar, muhrlar yoki blankalarni qalbakilashtirish, ularni tayyorlash va muomalaga chiqarish“ boʻyicha sudlangan.

Xuddi shu kuni, 2019-yil 23-oktyabrda Priyatnov viloyat Dumasi deputatligidan ketgan.

Xabarovsk saylov komissiyasi raisi Gennadiy Nakushnovning 24-oktyabr kuni tushuntirishicha, Priyatnov avvalroq mashina sotib olgan, uning hujjatlari tuzatgan, ammo u bu ishlarda shaxsan qatnashmagan va mashina qidiruvda boʻlganligidan bexabar boʻlgan.

2019-yil 31-oktyabrda u Federatsiya Soveti aʼzoligidan voz kechgan.

Federatsiya Sovetining Reglament va parlament faoliyatini tashkil etish qoʻmitasi rahbari Vyacheslav Timchenkoning soʻzlariga koʻra, Priyatnovni Xabarovsk Dumasi vakili etib parlament yuqori palatasiga saylash boʻyicha hujjatlar u yerga kelib tushmagani uchun vakolatlarini tugatishga hojat qolmagan. Biroq, 25-noyabr kuni Federatsiya Soveti Priyatnovning iltimosiga binoan 31-oktyabrdan boshlab uning vakolatlarini muddatidan oldin tugatgan.

Manbalar 

Sirdaryo viloyatida tugʻilganlar
Yashayotgan insonlar
1978-yilda tugʻilganlar
27-iyulda tugʻilganlar